**CONVOCATORIA**

Vista a relación de expedientes conclusos posta a disposición desta Alcaldía pola Secretaría Xeral con data 21 de setembro de 2020, a efectos da súa inclusión na orde do día da sesión ordinaria que a Xunta de Goberno Local realizará o día 22 de setembro de 2020.

Visto o novo apartado 3 engadido ó artigo 46 da Lei 7/1985, do 2 de abril, Reguladora das Bases do Réxime Local pola Disposición final segunda do Real Decreto-lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte ó COVID-19, publicado no BOE nº 91 de 1 de abril de 2020, e que entra en vigor ó día seguinte ao da súa publicación, que dí:

*«3. En todo caso, cando concorran situacións excepcionais de forza maior, de grave risco colectivo, ou catástrofes públicas que impidan ou dificulten de maneira desproporcionada o normal funcionamento do réxime presencial das sesións dos órganos colexiados das Entidades Locais, estes poderán, apreciada a concorrencia da situación descrita polo Alcalde ou Presidente ou quen validamente lles substitúa para o efecto da convocatoria de acordo coa normativa vixente, constituírse, celebrar sesións e adoptar acordos a distancia por medios electrónicos e telemáticos, sempre que os seus membros participantes se atopen en territorio español e quede acreditada a súa identidade. Así mesmo, deberase asegurar a comunicación entre eles en tempo real durante a sesión, dispoñéndose os medios necesarios para garantir o carácter público ou secreto das mesmas segundo proceda legalmente en cada caso. Para os efectos anteriores, considéranse medios electrónicos válidos as audioconferencias, videoconferencias, ou outros sistemas tecnolóxicos ou audiovisuais que garantan adecuadamente a seguridade tecnolóxica, a efectiva participación política dos seus membros, a validez do debate e votación dos acordos que se adopten».*

Visto canto antecede, no uso das facultades que me están conferidas ao abeiro do establecido no artigo 21.1.c) da Lei 7/1985, do 2 de abril, de Bases do Réxime Local, mediante o presente escrito convócaselle á sesión ordinaria que a Xunta de Goberno Local realizará por medios telemáticos (videoconferencia) o próximo día 22 de setembro de 2020 ás 13:45 horas, en primeira convocatoria, e procederase en segunda de acordo co estipulado no artigo 113.1.c) do R.O.F., coa seguinte:

**ORDE DO DÍA**

1. APROBACIÓN, SI PROCEDE, DA ACTA DE 10.09.2020.
2. PROPOSTA APROBACION RELACION DE FACTURAS F-2020-47
3. APROBACIÓN DAS LIQUIDACIÓNS CORRESPONDENTES Á TAXA POLA PRESTACIÓN DO SERVIZO DE AXUDA NO FOGAR CORRESPONDENTES AO MES DE MAIO DE 2020.
4. DAR CONTA DA RESOLUCION DE ALCALDÍA 463/2020 DE 01/09/2020 DE SOLICITUDE DE AXUDA PARA O PROXECTO NON PRODUCTIVO: PROGRAMA PARTICIPATIVO DE DESENVOLVEMENTO PESQUEIRO E TURÍSTICO DE CEDEIRA: IMPULSO DA GOBERNANZA DO SECTOR PESQUEIRO E TURÍSTICO NO DESENVOLVEMENTO SOCIOECONÓMICO DA VILA DE CEDEIRA. PESCATURACCIÓN CEDEIRA, DA CONSELLERÍA DO MAR.
5. DAR CONTA DA RESOLUCIÓN DE ALCALDÍA 452/2020 DE 25.08.2020 DE APROBACIÓN DA CONVOCATORIA E BASES DO VI CERTAME DE PINTURA RÁPIDA O AR LIBRE VILA DE CEDEIRA
6. DAR CONTA DA RESOLUCION DE ALCALDÍA 501/2020 DE 17/09/2020 - SOLICITUDE DE ADHESIÓN ÁS AXUDAS PEL-REACTIVA: FONDO DE FINANCIAMENTO PARA A REACTIVACION ECONÓMICA E SOCIAL DA PROVINCIA DA CORUÑA.
7. ASUNTOS VARIOS.

A partir desta data ten Vde. á súa disposición, na Secretaría desta Corporación, os antecedentes relacionados cos asuntos que figuran na orde do día.

O Alcalde

Pablo Diego Moreda Gil